લાયન્સ ક્લબ ઓફ અયોધ્યા (વેસ્ટ)ના નેત્રયજ્ઞના કાર્યક્રમમાં અતિથિપદેથી બોલતાં અને ડોન-લંકાના પત્રકારોને સંબોધતાં વિભીષણે જણાવ્યું હતું કે રાવણનાં પાપનો ઘડો ભરાઈ ચૂક્યો છે ને ગમે તે ક્ષણે સત્તા પરથી ઉથલી પડશે. ‘રાવણને ઉથલતાં કેટલો સમય લાગશે?’ એવા એક પત્રકારના પ્રશ્નના જવાબમાં ગુસ્સે થૈ જતાં વિભીષણે કહ્યું હતું કે, હું કોઈ જ્યોતિષી નથી કે તમને કહી શકું કે કેટલાં સમયમાં તે ઊથલી પડશે, પણ એક વાત ચોક્ક્સ છે કે આ દિવાળી તે પોતાના સિંહાસન પરથી નહિ જોઈ શકે.